**Dagur sjúkraþjálfunar 2016 – ágrip (abstract)**

**Nú leitar framkvæmdanefnd Dags sjúkraþjálfunar í fyrsta skipti til allra félagsmanna eftir ágripum af efni til að kynna í fyrirlestri eða á veggspjaldi.**

**Erindi og veggspjöld**:
Höfundar skulu taka fram fram hvort þeir óska eftir að halda erindi eða sýna veggspjald en framkvæmdanefnd, í samvinnu við vísindanefnd, áskilur sér rétt til að taka endanlega ákvörðun um slíkt. Framboð efnis og fjölbreytileiki getur til dæmis haft áhrif á í hvorum flokknum ágripin lenda.

**Ágrip**:

* Ágripi skal skilað á rafrænu formi til Magnúsar Hilmarssonar **(****magnushilmars@gmail.com****) fyrir 15. desember 2015.**
* Samþykkt ágrip verða birt í hefti sem dreift verður til þátttakenda á Degi sjúkraþjálfunar 2016.

**Leiðbeiningar um ágrip**:

Innihald:

* Titill, nöfn höfunda, nafn flytjanda/kynnis feitletrað, vinnustaðir með tilvísun til höfunda, í þessari röð.
* Ágripið skiptist í kaflana: Inngangur, Aðferðir, Niðurstöður, Ályktanir.
* Hámarkslengd ágripa miðast við 250 orð, talið án titils, nafna höfunda og stofnana.
* Ekki er tekið við töflum eða myndum.

Frágangur:

* Word skjal, leturstærð 12 punktar, línubil 1,5 og leturgerð Arial.
* Ágrip skulu vera skrifuð á íslensku eða ensku.
* Í titli eiga ekki að vera skammstafanir. Í texta skulu skammstafanir skýrðar með fullum texta og síðan skammstöfun í sviga á eftir.

**Vísindanefnd og framkvæmdanefnd Dags sjúkraþjálfunar**